Weermagmoord: Saak wéér weens wanbetaling uitgestel | Oudtshoorn Courant
Weermagmoord: Saak wéér weens wanbetaling uitgestel
Journalist Liezl van Niekerk | Friday, 31 May 2019, 09:00
Die beskuldigdes is, van links: Justice Mooi, Magdaleen Titus, Natasha Stuurman en Masithember January. Foto: Liezl van Niekerk
OUDTSHOORN NUUS - Die weermag-moordverhoor wat reeds in Maart vanjaar begin het, is Maandag in die rondgaande hooggeregshof op Oudtshoorn weer uitgestel omdat Magdaleen Titus en Natasha Stuurman se regsverteenwoordigers nie betaal is nie.
Die rondgaande hooggeregshof het Maandag gehoor dat nie hy of Stuurman se prokureur, Chris Morgan, betaling ontvang het nie. Morgan het egter aangedui dat hy vooraf bewus was van die situasie en sy kliënt die geleentheid gee om haar gelde bymekaar te kry.
Volgens beide die regsverteenwoordigers behoort hulle teen 15 Julie betaal te wees en sal hulle dan weer namens hul kliënte kan optree. Indien die twee nie betaal nie, is daar 'n groot moontlikheid dat hulle hulself moet verteenwoordig. Titus het twee weke gelede by die Regshulpraad vir 'n prokureur aansoek gedoen, maar het nie geslaag nie.
Staatsadvokaat Christhénus van der Vijver het gesê dat die hof gyselaar gehou word deur dié twee verdagtes en dat dit onbillik is teenoor die belastingbetalers wat betaal vir Masithembe January (MJ) en Justice Mooi wat deur regshulpprokureurs verteenwoordig word.
Volgens haar het die staat ook verneem dat MJ se lewe bedreig word en dat hy moet vlug weens dié dreigemente. Sy het egter nie gesê op watter wyse hy gedreig word of deur wie nie. Sy het gesê dat die polisie ondersoek gaan instel rondom dié bewerings.
Posted on: 09:00 Fri, 31 May 2019